Title: Granični sindrom
Description: U izdanju pazinske Gradske knjižnice ovih je dana izašla iz tiska druga knjiga u ediciji "Kuća za pisce - Hiža od besid", roman "Granični sindrom" koparskog novinara i pisca Aljoše Curavića. Izdanje je dvojezično, odnosno nosi hrvatski naslov "Granični sindrom - sjećanja nepoznatog čovjeka" i uz njega talijanski "Sindrome da frontiera - i ricordi di uno sconosciuto". Prvo izdanje ovog kratkog romana objavljeno je inače 2003. godine kod nakladnika Maremmi Editori Firenze, samo na talijanskom jeziku. Urednik izdanja je Neven Ušumović, a roman je s talijanskog na hrvatski prevela Lorena Kmet. Radnja romana smještena je u Firencu, Istru i Dalmaciju, kao autorove "tri bitne autobiografske točke" koje, kako je zapisao Curavić u pogovoru, predstavljaju "geografiju unutar koje se oslobađa egzistencijalni krik glavnoga lika".